title: A Tanács irányelve (1977. március 29.) a kerekes mezőgazdasági vagy erdészeti traktorok vezetőire ható zajszintre vonatkozó tagállami jogszabályok közelítéséről

text:
Fontos jogi nyilatkozat

|

31977L0311

Hivatalos Lap L 105 , 28/04/1977 o. 0001 - 0009 finn különkiadás fejezet 13 kötet 7 o. 0016  görög különkiadás: fejezet 13 kötet 6 o. 0022  svéd különkiadás fejezet 13 kötet 7 o. 0016  spanyol különkiadás fejezet 13 kötet 7 o. 0026  portugál különkiadás fejezet 13 kötet 7 o. 0026

		A Tanács irányelve(1977. március 29.)a kerekes mezőgazdasági vagy erdészeti traktorok vezetőire ható zajszintre vonatkozó tagállami jogszabályok közelítéséről(77/311/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelv [3] tárgyát képező EGK-típus-jóváhagyási eljárás végrehajtása érdekében rendelkezéseket kell hozni a biztonságos munkavégzés, különösen az ilyen traktorokat vezető mezőgazdasági dolgozók halláskárosodásának megelőzése érdekében;mivel e rendelkezések azért is szükségesek, mert csak két tagállam joga rendelkezik részletesen a fent említett traktorok vezetőire ható zajszintekről;mivel a fent említett nemzeti jogszabályokban lévő különbségek akadályozhatják a Közösségen belüli kereskedelmet, és így gátolják a közös piac létrehozását és működését,ELFOGADTA EZT AZ IRÁNYELVET:1. cikk(1) Mezőgazdasági vagy erdészeti traktor az összes kerekes vagy lánctalpas, legalább kéttengelyű gépjármű, amely funkciója lényegében a vonóteljesítmény kifejtéséből áll, és amely különösen meghatározott eszközök, gépek vagy pótkocsik vontatására, tolására, hordozására vagy működtetésére van berendezve, és amelyeket mezőgazdasági vagy erdészeti alkalmazásra szántak. Teher vagy utasok szállítására is fel lehet szerelni e járműveket.(2) Ezen irányelv csak az (1) bekezdésben meghatározott, fúvott gumiabronccsal felszerelt, kéttengelyű traktorokra vonatkozik, amelyek legnagyobb tervezési sebessége 6 és 25 km/h között van.2. cikk(1) A tagállamok nem tagadhatják meg EGK-típusjóváhagyás és nemzeti típusjóváhagyás megadását, értékesítését, valamint nem tilthatják meg a traktorok nyilvántartásba vételét vagy forgalomba helyezését a vezetőre ható zajszintre hivatkozva, ha a traktoron a vezetőre ható zajszint az alábbi határértékeket nem lépi túl:90 dB(A) az I. mellékletben meghatározott feltételek szerint, vagy86 dB(A) a II. mellékletben meghatározott feltételek szerint.A 74/150/EGK irányelv 13. cikkében meghatározott eljárás szerint megállapított átmeneti időszak folyamán, amely 1981. október 1-jét megelőzően jár le, az I. melléklet 3.2.1.1. pontja, valamint a II. melléklet 3.2.2.1. pontja szerinti vizsgálatok esetében a fenti határértékeket 6 dB(A) értékkel meg lehet növelni. Az átmeneti időszak végső időpontja a 74/150/EGK irányelv 13. cikkében szabályozott eljárásnak megfelelően 1981. október 1.(2) A 74/150/EGK irányelv 13. cikkében meghatározott eljárás szerint megállapított átmeneti időszak folyamán, amely 1981. október 1-jét megelőzően jár le, a tagállamok engedélyezhetik a vezetőfülke nélküli traktorok nemzeti típusjóváhagyásának megadását, valamint ezen traktorok értékesítését, nyilvántartásba vételét vagy forgalomba helyezését, amennyiben a zajszint nem haladja meg az alábbi határértékeket:96 dB(A) az I. mellékletben megállapított feltételek szerint, vagy92 dB(A) a II. mellékletben megállapított feltételek szerint.3. cikkEzen irányelv alkalmazásában "vezetőfülke" minden olyan merev elemből készült, átlátszó, vagy nem átlátszó felépítmény, amely teljesen körülveszi a vezetőt és elkülöníti őt a külvilágtól, és amely a vezető munkája közben folyamatosan zárva tartható.4. cikkA tagállamok meghozzák azokat a megfelelő intézkedéseket, annak érdekében, hogy a traktorok értékesítésére vonatkozó kereskedelmi, illetve reklámtevékenység semmi olyan, a vezetőre ható zajszinttel kapcsolatos jellemzőt ne sugalljon, amellyel a traktorok ténylegesen nem rendelkeznek.5. cikkA 74/150/EGK irányelv 13. cikkében szabályozott eljárásnak megfelelően fogadják el a mellékletekben leírt követelményeknek a műszaki fejlődéshez történő hozzáigazításához szükséges módosításait..6. cikk(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az értesítéstől számított tizennyolc hónapon belül megfeleljenek, és erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.7. cikkEnnek az irányelvnek a tagállamok a címzettjei.Kelt Brüsszelben, 1977. március 29-én.a Tanács részérőlaz elnökG. Kaufman[1] HL C 127., 1974.10.18., 34. o.[2] HL C 125., 1974.10.16., 30. o.[3] HL L 84., 1974.3.28., 10. o.--------------------------------------------------I. MELLÉKLETMÉRŐMŰSZEREK, MÉRÉSI FELTÉTELEK ÉS MÓDSZEREK1. MÉRTÉKEGYSÉG ÉS MÉRŐMŰSZER1.1. MértékegységA hangnyomás szintjét dB-ben, "A" jelű súlyozószűrővel kell mérni. Ennek rövidítése dB(A).1.2. MérőműszerA vezetőre ható zajt olyan zajszintmérő (hangnyomás-szintmérő) műszerrel kell mérni, amely megfelel a Nemzetközi Elektrotechnikai Bizottság 179/1965 sz. kiadványának első kiadásában leírtaknak.Amennyiben a műszer kijelzője változó értékeket mutat, akkor a legnagyobb értékek átlagát kell leolvasni.2. MÉRÉSI FELTÉTELEKA méréseket az alábbi feltételek mellett végzik el:2.1. a traktornak terheletlennek kell lennie, azaz ne tartalmazzon kiegészítőket, de hűtőfolyadékkal, kenőanyagokkal, tüzelőanyaggal fel lehet töltve, szerszámokkal és vezetővel együtt. A vezető nem viselhet a szokásosnál vastagabb ruházatot, sálat, vagy fejvédőt. A traktoron nem lehetnek olyan tárgyak, amelyek akusztikus szempontból zavaró hatásúak lehetnek;2.2. a gumiabroncsokat a gyártó által előírt nyomásra kell felfújni, a motor, a sebességváltónak és a meghajtott tengelyeknek rendes üzemi hőmérsékletűnek kell lenniük, és a hűtőzsaluk (amennyiben van ilyen) a mérés ideje alatt teljesen nyitva állnak;2.3. a motor által, vagy attól függetlenül hajtott kiegészítő berendezéseket, pl. ablaktörlő, fűtőventilátor, TLT a mérés ideje alatt ki kell kapcsolni, ha ezek működése a zajszintet befolyásolja; a rendes üzemeltetés során működő berendezéseknek (pl. a motor hűtőventillátora) a mérés ideje alatt is működniük kell;2.4. a mérést szabad térben, háttérzaj-mentes környezetben kell elvégezni. Ez lehet pl. egy 50 m sugarú nyílt terület, amelynek középső, legalább 20 m sugarú részének vízszintesnek kell lennie. Lehet egy vízszintes útszakasz is, lehetőleg szilárd, hézagmentes burkolattal. A helyszín legyen tiszta, és lehetőleg száraz (ne legyen rajta pl. kavics, lomb, hó stb.). Lejtők, egyenetlenségek csak oly mértékben lehetnek, hogy az ezek miatt keletkező zajszint-ingadozások a mérőműszer hibahatárán belül maradjanak;2.5. a pálya felszínének olyan állapotban kell lennie, hogy a gumikerekek ne okozzanak túlságosan nagy gördülési zajt;2.6. a méréseket száraz, szélmentes időben kell végezni. A szél és egyéb zajforrások által okozott, a vezetőre ható háttérzaj hangnyomás-szintjének legalább 10 dB(A)-val kell kisebbnek lennie a traktor által okozott zajszintnél;2.7. amennyiben a mérési eredmények rögzítéséhez egy másik járművet használnak, akkor ennek a vizsgált járműtől kellő távolságban kell haladnia úgy, hogy a két jármű zaja ne legyen egymásra hatással. A mérés alatt a vizsgált jármű nyomvonalának 20 m-es környezetében sem oldalt, sem a jármű előtt vagy mögött ne legyenek zavaró tárgyak, vagy hangvisszaverő felületek. Ez a feltétel akkor teljesül, ha az ilyen tárgyak miatt keletkező zajszint-ingadozás a műszer mérési pontosságán belül marad; ha ez a feltétel nem teljesül, akkor a zavarás ideje alatt a mérést meg kell szakítani;2.8. egy mérési sorozat minden mérését ugyanazon az útszakaszon kell elvégezni.3. MÉRÉSI MÓDSZER3.1. A mérőmikrofont az ülés középsíkjától 250 mm távolságra kell elhelyezni arra az oldalra, amelyiken a nagyobb zajszint tapasztalható.A mikrofon membránja a menetiránnyal megegyező irányba áll, és a mikrofon közepe felfelé 790 mm, előre 150 mm távolságra van a III. mellékletben meghatározott ülés-referenciaponttól. A mikrofon erős rezgéseit meg kell akadályozni.3.2. A legnagyobb hangnyomásszint dB(A)-ben való mérése érdekében a következőképpen kell eljárni:3.2.1. a jármű típusának megfelelő vezetőfülkével ellátott traktorok esetében az első méréssorozat közben a vezetőfülkén lévő összes nyílásnak (ajtó, ablak, stb.) zárva kell lennie.3.2.1.1. Egy második méréssorozat alatt minden olyan nyílást nyitva kell tartani, amely így nyitott állapotában nem veszélyezteti a közúti forgalomban való részvételt, azonban a felhajtható szélvédő üveget lehajtott állapotban kell tartani;3.2.2. A zajszintet a mérőműszeren a kijelző lassú üzemmódjában akkor kell leolvasni, amikor a jármű 7,25 km/óra sebességgel halad előre, e sebességhez tartozó legkedvezőbb sebességfokozatban, olyan motorfordulatszám mellett, amelyhez a legnagyobb zajszint tartozik.A fordulatszám-szabályzó kart a legnagyobb fordulatszámra kell állítani. Terheletlen indítás után a terhelést a legnagyobb zajszint eléréséig kell növelni. Minden terhelés-növekedés után meg kell várni, hogy a hangnyomásszint értéke a műszer kijelzőjén állandósul;3.2.3. Ezután minden olyan sebességfokozatban is meg kell még mérni a hangnyomás-szintet, amely legalább 1 dB(A) nagyságban eltér a 3.2.2. pontban meghatározott sebességfokozattól.A fordulatszám-szabályzó kart a legnagyobb fordulatszámra kell állítani. Terheletlen indítás után a terhelést a legnagyobb zajszint eléréséig kell növelni. Minden terhelés-növekedés után addig kell várni, amíg a hangnyomásszint értéke a műszer kijelzőjén nem állandósul;3.2.4. Végül meg kell mérni a hangnyomásszintet a jármű típusától függő, a legnagyobb sebességgel haladó, terheletlen traktoron is.3.3. A mérési jelentésnek a következő zajszinteket kell tartalmaznia:3.3.1. a 7,25 km/óra haladási sebességhez legközelebb álló sebességfokozatban mért hangnyomásszint;3.3.2. a 3.2.3. alpontban leírtak szerint mért minden más sebességfokozathoz tartozó hangnyomás-szint;3.3.3. legnagyobb tervezett sebességgel haladó traktoron mért hangnyomásszint.4. ÉRTÉKELÉSA 3.2.1., 3.2.2., 3.2.3. és 3.2.4. pontok szerint mért hangnyomásszintek nem haladhatják meg a 2. cikkben megállapított határértékeket.--------------------------------------------------II. MELLÉKLETMÉRŐMŰSZEREK, MÉRÉSI FELTÉTELEK ÉS MÓDSZEREK1. MÉRTÉKEGYSÉG ÉS MÉRŐMŰSZER1.1. MértékegységA hangnyomásszintjét dB-ben "A" jelű súlyozószűrővel kell mérni. Ennek rövidítése dB(A).1.2. MérőműszerA vezetőre ható zajt olyan zajszintmérő műszerrel kell mérni, amely megfelel a Nemzetközi Elektrotechnikai Bizottság 179/1965 publikációjának első kiadásában leírtaknak.Amennyiben a műszer kijelzője változó értékeket mutat, akkor a legnagyobb értékek átlagát kell leolvasni.2. MÉRÉSI FELTÉTELEKA méréseket az alábbi feltételek mellett végzik el:2.1. a traktornak terheletlennek kell lennie, azaz ne tartalmazza a kiegészítőket, de hűtőfolyadékkal, kenőanyagokkal, tüzelőanyaggal fel lehet töltve, szerszámokkal és vezetővel együtt. A vezető nem viselhet a szokásosnál vastagabb ruházatot, sálat, vagy fejfedőt. A traktoron nem lehetnek olyan tárgyak, amelyek akusztikus szempontból zavaró hatásúak lehetnek;2.2. a gumiabroncsokat a gyártó által előírt nyomásra kell felfújni, a motor, a sebességváltónak és a meghajtott tengelyeknek rendes üzemi hőmérsékletűnek kell lenniük, és a hűtőzsaluk (amennyiben van ilyen) a mérés ideje alatt teljesen nyitva állnak;2.3. a motor által, vagy attól függetlenül hajtott kiegészítő berendezéseket, pl. ablaktörlő, fűtőventilátor, TLT a mérés ideje alatt ki kell kapcsolni, ha ezek működése a zajszintet befolyásolja; a rendes üzemeltetés során működő berendezéseknek (pl. a motor hűtőventilátora) a mérés ideje alatt is működniük kell;2.4. a mérést szabad térben, háttérzaj-mentes környezetben kell elvégezni. Ez lehet pl. egy 50 m sugarú nyílt terület, amelynek középső, legalább 20 m sugarú részének vízszintesnek kell lennie. Lehet egy vízszintes útszakasz is, lehetőleg szilárd, hézagmentes burkolattal. A helyszín legyen tiszta, és lehetőleg száraz (ne legyen rajta pl. kavics, lomb, hó stb.). Lejtők, egyenetlenségek csak oly mértékben lehetnek, hogy az ezek miatt keletkező zajszint-ingadozások a mérőműszer hibahatárán belül maradjanak;2.5. a pálya felszínének olyan állapotban kell lennie, hogy a gumikerekek ne okozzanak túlságosan nagy gördülési zajt;2.6. a méréseket száraz, szélmentes időben kell végezni.A szél és egyéb zajforrások által okozott, a vezetőre ható háttérzaj hangnyomás-szintjének legalább 10 dB(A)-val kell kisebbnek lennie a traktor által okozott zajszintnél;2.7. amennyiben a mérési eredmények rögzítéséhez egy másik járművet használnak, akkor ennek a vizsgált járműtől kellő távolságban kell haladnia úgy, hogy a két jármű zaja ne legyen egymásra hatással. A mérés alatt a vizsgált jármű nyomvonalának 20 m-es környezetében sem oldalt, sem a jármű előtt vagy mögött ne legyenek zavaró tárgyak, vagy hangvisszaverő felületek. Ez a feltétel akkor teljesül, ha az ilyen tárgyak miatt keletkező zajszint-ingadozás a műszer mérési pontosságán belül marad; ha ez a feltétel nem teljesül, akkor a zavarás ideje alatt a mérést meg kell szakítani;2.8. egy mérési sorozat minden mérését ugyanazon az útszakaszon kell elvégezni.3. MÉRÉSI MÓDSZER3.1. A mérőmikrofont az ülés középsíkjától 250 mm távolságra kell elhelyezni arra az oldalra, amelyiken a nagyobb zajszint tapasztalható.A mikrofon membránja a menetiránnyal megegyező irányba áll, és a mikrofon közepe fölfelé 790 mm, előre 150 mm van legyen a III. mellékletben meghatározott ülés-referenciaponttól. A mikrofon erős rezgéseit meg kell akadályozni.3.2. A hangnyomásszint meghatározásához a következőképpen kell eljárni:3.2.1. a traktornak legalább háromszor kell elhaladnia ugyanazon az útvonalon, mindig egyenletes sebességgel; amelyek időtartama legalább 10 s;3.2.2. a jármű típusának megfelelő vezetőfülkével ellátott traktorok esetében az első méréssorozat közben a vezetőfülkén lévő összes nyílás (ajtó, ablak, stb.) zárva van.3.2.2.1. A második méréssorozat alatt minden olyan nyílást nyitva kell tartani, amely nyitott állapotban nem veszélyezteti a közúti forgalomban való részvételt, azonban a felhajtható szélvédő üveget lehajtott állapotban kell tartani;3.2.3. a zajszintet a motor legnagyobb fordulatszámán kell leolvasni a hangszintmérő lassú üzemmódjában, azaz a névleges fordulatszám mellet a traktornak 7,25 km/órához tartozó legkedvezőbb sebességfokozatban kell haladnia.4. ÉRTÉKELÉSA 3.2.2. és 3.2.3. pontok szerint mért hangnyomásszintek nem haladhatják meg a 2. cikkben megállapított határértékeket.--------------------------------------------------III. MELLÉKLETAZ ÜLÉS REFERENCIAPONTJÁNAK MEGHATÁROZÁSA1. FOGALOMMEGHATÁROZÁS1.1. Az ülés referenciapontja (S) az ülés középső hosszanti síkjában az a pont, ahol az alsó háttámla érintősíkja és a vízszintes sík metszi egymást. Ez a vízszintes sík az üléslap alsó felületét 150 mm-rel az ülés referenciapontja előtt metszi.2. AZ ÜLÉS REFERENCIAPONTJÁNAK MEGHATÁROZÁSA2.1. A referenciapont a melléklet függelékében szereplő 1. és 2. ábrák felhasználásával kapható meg, így lehetővé válik a vezető által okozott terhelés szimulálása.2.2. Az ülést a függőleges beállítási tartomány középpontjába kell igazítani, a beállítás független a vízszintes beállítástól. A mikrofon elhelyezésének az I. és II. melléklet 3. pontjában leírt meghatározásához az ülésnek a vízszintes beállítási tartomány középpontjában vagy ahhoz minél közelebb kell lennie.3. A SZERKEZET LEÍRÁSA3.1. A 2.1. pontban leírt eszköz egy üléslapból és két támlalapból áll.3.2. Az alsó háttámlalap az ülőcsont (A) és az ágyék (B) tájékán kapcsolódik, az összekapcsolódás (B) magassága állítható legyen (lásd a 2. ábrát).4. A SZERKEZET BEÁLLÍTÁSAA szerkezetet az alábbiak szerint kell beállítani:4.1. a szerkezetet az ülésre kell helyezni;4.2. 550 N erővel kell megterhelni a (A) csukló előtt 50 mm-rel, majd a két háttámlalapot enyhén érintőlegesen a háttámlának nyomják;4.3. amennyiben nem lehetséges egy határozott érintővonalat meghatározni a háttámla alsó területén, az alsó háttámlalapot függőleges helyzetben enyhén a háttámlának kell nyomni;4.4. olyan üléseknél, ahol a felfüggesztést a vezető súlyától függően lehet igazítani, a felfüggesztést úgy kell beállítani, hogy az ülés a két szélső helyzettől egyenlő távolságra lévő pont legyen.--------------------------------------------------FÜGGELÉK+++++ TIFF ++++++++++ TIFF +++++--------------------------------------------------


title: A Bizottság 2001/87/EK irányelve (2001. október 12.) a növényvédő szerek forgalomba hozataláról szóló 91/414/EGK tanácsi irányelv I. mellékletének az acibenzolar-s-metil, a ciklanilid, a vas(III)-foszfát, a pimetrozin és a piraflufen-etil hatóanyagként történő felvétele céljából történő módosításáról

text:
Fontos jogi nyilatkozat

|

32001L0087

Hivatalos Lap L 276 , 19/10/2001 o. 0017 - 0020

		A Bizottság 2001/87/EK irányelve(2001. október 12.)a növényvédő szerek forgalomba hozataláról szóló 91/414/EGK tanácsi irányelv I. mellékletének az acibenzolar-s-metil, a ciklanilid, a vas(III)-foszfát, a pimetrozin és a piraflufen-etil hatóanyagként történő felvétele céljából történő módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2001/49/EK bizottsági irányelvvel [1] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [2] és különösen annak 6. cikke (1) bekezdésére,mivel:(1) A 91/414/EGK irányelv (a továbbiakban: "az irányelv") 6. cikkének (2) bekezdésével összhangban, Franciaország 1996. október 15-én kérelmet kapott a Novartistól (jelenleg Syngenta) az acibenzolar-s-metil (CGA 245704) hatóanyagnak az irányelv I. mellékletébe történő felvétele céljából. A 97/865/EK bizottsági határozatban [3] megerősítették, hogy a dokumentáció "teljes", azaz azt úgy lehet tekinteni, mint ami elvben megfelel az irányelv II. és III. mellékletében előírt adat- és információszolgáltatási követelményeknek.(2) 1996. március 27-én a ciklanilidra (RPA 090946) vonatkozóan Görögország hasonló kérelmet kapott a Rhône Poulenc Agrochimie SA-tól (jelenleg Aventis CropScience). E kérelmet a 97/137/EK bizottsági határozat [4] nyilvánította teljessé.(3) 1998. augusztus 27-én Németország a vas(III)-foszfátra vonatkozó kérelmet kapott a W. Neudorff GmbH KG-től. E kérelmet az 1999/43/EK bizottsági határozat [5] nyilvánította teljessé.(4) 1996. szeptember 4-én Németország pimetrozinra (CGA 215944) vonatkozó kérelmet is kapott a Novartistól. E kérelmet a 97/865/EK bizottsági határozat nyilvánította teljessé.(5) 1997. június 16-án Belgium a piraflufen-etilre vonatkozó kérelmet kapott a Nihon Nohyaku Co. Ltd-től. E kérelmet a 98/242/EK bizottsági határozat [6] nyilvánította teljessé.(6) Az irányelv 6. cikke (2) és (4) bekezdésének rendelkezéseivel összhangban – a kérelmező által javasolt felhasználásra vonatkozóan – értékelték ezen öt hatóanyagnak az emberi egészségre és a környezetre gyakorolt hatásait. A kijelölt referens tagállamok 1998. december 17-én (acibenzolar-s-metil), 1998. február 11-én (ciklanilid), 1999. július 30-án [vas(III)-foszfát], 1998. május 28-án (pimetrozin), illetve 1999. július 8-án (piraflufen-etil) benyújtották a Bizottsághoz az anyagokra vonatkozó értékelő jelentések tervezetét.(7) Az értékelő jelentések tervezetét a tagállamok és a Bizottság a Növény-egészségügyi Állandó Bizottság keretében felülvizsgálták. A felülvizsgálatokat 2001. június 29-én az acibenzolar-s-metilről, a ciklanilidről, a vas(III)-foszfátról, a pimetrozinról és a piraflufen-etilről szóló bizottsági egyedi felülvizsgálati jelentések formájában véglegesítették.(8) A dokumentációt és a felülvizsgálatokból származó információkat benyújtották a Növényügyi Tudományos Bizottsághoz. Az acibenzolar-s-metilt és a vas(III)-foszfátot illetően nem tettek fel külön kérdést a bizottságnak. A bizottság úgy tekintette, hogy nem volt olyan kérdés, amit a hatóanyagoknak az irányelv I. mellékletébe történő felvételével kapcsolatban [7] szeretne feltenni. A bizottság megjegyezte, hogy a megjegyzés hiányát csak úgy lehet értelmezni, mint annak a jelét, hogy nincsenek a megjegyzést szükségessé tevő nyilvánvaló okok.(9) A bizottság a ciklanilidre vonatkozó véleményében [8] kifejtette az egereken és nyulakon megfigyelt bizonyos hatások értelmezését, és javaslatot tett a talajban képződő metabolit, a 2,4-diklór-alanin lebomlásának ismételt felmérésére. A bizottság javaslatait figyelembe vették.(10) A bizottság a pimetrozinról szóló véleményében [9] felmért bizonyos hatásokat a fogyasztók megengedhető napi bevitelének és akut referenciadózisának származtatásával összefüggésben.(11) A bizottság a piraflufen-etilről szóló véleményében [10] azt a következtetést vonta le, hogy általában elhanyagolható az alapvegyület és bomlástermékei által történő talajvízszennyezés kockázata. Szélsőséges körülmények között azonban, bizonyos bomlástermékek sorsát körültekintően kell értékelni.(12) A különböző vizsgálatokból kiderült, hogy bármelyik érintett hatóanyagot tartalmazó növényvédő szer várhatóan általában megfelel az irányelv 5. cikke (1) bekezdésének a) és b) pontjában és a (3) bekezdésében megállapított követelményeknek, különös tekintettel a bizottsági felülvizsgálati jelentésben felülvizsgált és részletezett felhasználásra vonatkozóan. Emiatt az érintett hatóanyagokat helyénvaló felvenni az I. mellékletbe annak biztosítása céljából, hogy az említett irányelv rendelkezéseivel összhangban, az összes tagállamban engedélyezhessék az érintett hatóanyagokat tartalmazó növényvédő szereket.(13) A felvételt követően belátható időszakra van szükség ahhoz, hogy a tagállamok végrehajthassák az irányelvnek az acibenzolar-s-metilt, ciklanilidet, vas(III)-foszfátot, pimetrozint vagy piraflufen-etilt tartalmazó növényvédő szerekre vonatkozó előírásait, és különösen, hogy ezen időszak alatt felülvizsgálhassák a meglévő ideiglenes engedélyeket, vagy az irányelv előírásaival összhangban – legkésőbb ezen időszak végéig – új engedélyeket adjanak meg. Az érintett hatóanyagok valamelyikét és az I. mellékletben szereplő más hatóanyagokat tartalmazó növényvédő szerekre vonatkozóan hosszabb időszak is előírható.(14) A felülvizsgálati jelentés az irányelv VI. mellékletében meghatározott egységes alapelvek több szakaszának a tagállamok által történő megfelelő végrehajtáshoz szükséges, amennyiben ezen alapelvek a hatóanyagnak az irányelv I. mellékletébe történő felvétele céljából benyújtott adatok értékelésére vonatkoznak. Ezért helyénvaló előírni, hogy a véglegesített felülvizsgálati jelentéseket (a bizalmas információk kivételével) a tagállamok az érdekelt felek számára konzultációs célból rendelkezésre bocsássák, vagy hozzáférhetővé. Amennyiben a felülvizsgálati jelentést a technikai és tudományos fejlődés figyelembe vétele céljából naprakésszé kell tenni, az irányelvvel összhangban, az érintett hatóanyagnak az irányelv I. mellékletébe történő felvételére vonatkozó feltételeket is módosítani kell.(15) Az ezen irányelvben előírt intézkedések összhangban vannak a Növény-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 91/414/EGK irányelv I. mellékletében szereplő táblázat a mellékletben meghatározottak szerint módosul.2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2002. március 31-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) Tekintettel azonban az értékelésre és a döntéshozatalra, a 91/414/EGK irányelv VI. mellékletében előírt egységes alapelvek szerint – az irányelv III. melléklete követelményeinek megfelelő dokumentáció alapján –, az acibenzolar-s-metilt, ciklanilidet, vas(III)-foszfátot, pimetrozint vagy piraflufen-etilt tartalmazó növényvédő szerek meglévő ideiglenes engedélyeire vonatkozóan, az első bekezdésben megállapított időszakot 2003. március 31-éig meghosszabbították.(3) A 91/414/EGK irányelv I. mellékletében szereplő más hatóanyaggal együtt acibenzolar-s-metilt, ciklanilidet, vas(III)-foszfátot, pimetrozint vagy piraflufen-etilt tartalmazó növényvédő szerek esetében azonban, az (1) bekezdésben említett időszakot olyan mértékben hosszabbítják meg, hogy az a 91/414/EGK irányelv I. mellékletének a hatóanyag felvétele céljából történő módosításról szóló irányelvben megállapított rendelkezésekben előírt hosszabb végrehajtási időszak legyen.(4) A tagállamok, az acibenzolar-s-metilre, a ciklanilidre, a vas(III)-foszfátra, a pimetrozinra és a piraflufen-etilre vonatkozó felülvizsgálati jelentéseket (a 91/414/EGK irányelv 14. cikke szerinti bizalmas információk kivételével) konzultációs célból, az érdekelt felek számára rendelkezésre bocsátják, vagy – külön kérésre – hozzáférhetővé teszik.3. cikkEz az irányelv 2001. november 1-jén lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2001. október 12-én.a Bizottság részérőlDavid Byrnea Bizottság tagja[1] HL L 176., 2001.6.29., 61. o.[2] HL L 230., 1991.8.19., 1. o.[3] HL L 351., 1997.12.23., 67. o.[4] HL L 52., 1997.2.22., 20. o.[5] HL L 14., 1999.1.19., 30. o.[6] HL L 96., 1998.3.28., 45. o.[7] A Növények Tudományos Bizottsága 2001. március 7-i plenáris ülésének jegyzőkönyve (acibenzolar-s-metil).A Növények Tudományos Bizottsága 2001. június 4-i plenáris ülésének jegyzőkönyve [vas(III)-foszfát].[8] A Növényügyi Tudományos Bizottságnak a növényvédő szerek forgalomba hozataláról szóló 91/414/EGK irányelvvel kapcsolatban a ciklanilid értékelésére vonatkozó véleménye. SCP/CYCLAN/002-végleges, 2000. december 11.[9] A Növényügyi Tudományos Bizottságnak a növényvédő szerek forgalomba hozataláról szóló 91/414/EGK irányelvvel kapcsolatban a pimetrozin értékelésére vonatkozó véleménye. SCP/PYMETR/002-végleges, 2001. január 31.[10] A Növényügyi Tudományos Bizottságnak a növényvédő szerek forgalomba hozataláról szóló 91/414/EGK irányelvvel kapcsolatban a piraflufen-etil értékelésére vonatkozó véleménye. SCP/PYRA/-végleges, 2001. március 7.--------------------------------------------------MELLÉKLET"A 91/414/EGK IRÁNYELV I. MELLÉKLETÉBEN SZEREPLŐ TÁBLÁZATÁBA BEILLESZTENDŐ BEJEGYZÉSEKSor- szám | Közismert elnevezés, azonosító számok | IUPAC-név | Tisztaság | Hatálybalépés | A felvétel lejárta | Különös rendelkezések |20. | Acibenzolar-s-metil CAS-szám: 135158-54-2 CIPAC-szám: 597 | Benzo[1,2,3]tiadiazol-7-tiokarbonsav S-metil észter | 970 g/kg | 2001. november 1. | 2011. október 31. | Felhasználása csak növényaktivátorként engedélyezhető. A Növény-egészségügyi Állandó Bizottság felülvizsgálati jelentése véglegesítésének időpontja: 2001. június 29. |21. | Ciklanilid CAS-szám: 113136-77-9 CIPAC-szám: 586 | Nincs | 960 g/kg | 2001. november 1. | 2011. október 31. | Felhasználása csak növénynövekedés-szabályozóként engedélyezhető. A 2,4-diklór-anilin (2,4-DCA) szennyeződés maximális tartalma a gyárilag előállított hatóanyagban 1 g/kg. A Növény-egészségügyi Állandó Bizottság felülvizsgálati jelentése véglegesítésének időpontja: 2001. június 29. |22. | Vas(III)-foszfát CAS-szám: 10045-86-0 CIPAC-szám: 629 | Vas(III)-foszfát | 990 g/kg | 2001. november 1. | 2011. október 31. | Felhasználása csak csigaölő szerként engedélyezhető. A Növény-egészségügyi Állandó Bizottság felülvizsgálati jelentése véglegesítésének időpontja: 2001. június 29. |23. | Pimetrozin CAS-szám: 123312-89-0 CIPAC-szám: 593 | (E)-6-metil-4-[(piridin-3-ilmetilén)amino]-4,5-dihidro-2H-(1,2,4)-triazin-3 egy | 950 g/kg | 2001. november 1. | 2011. október 31. | Felhasználása csak rovarölő szerként engedélyezhető. Az egységes alapelveknek megfelelően történő döntéshozatal során a tagállamoknak különös figyelmet kell fordítaniuk a vízi szervezetek védelmére. A Növény-egészségügyi Állandó Bizottság felülvizsgálati jelentése véglegesítésének időpontja: 2001. június 29. |24. | Piraflufen-etil CAS-szám: 129630-19-9 CIPAC-szám: 605 | Etil-2-klór-5-(4-klór-5-difluor-metoxi-1-mipirazol-3-il)-4-fluor-fenoxiacetát | 956 g/kg | 2001. november 1. | 2011. október 31. | Felhasználása csak gyomirtó szerként engedélyezhető. Az egységes alapelveknek megfelelően történő döntéshozatal során a tagállamoknak különös figyelmet kell fordítaniuk az algák és a vízinövények védelmére, és – adott esetben – kockázatcsökkentő intézkedéseket kell alkalmazniuk. A Növény-egészségügyi Állandó Bizottság felülvizsgálati jelentése véglegesítésének időpontja: 2001. június 29. |--------------------------------------------------


title: A Bizottság 2003/112/EK irányelve (2003. december 1.) a 91/414/EGK tanácsi irányelvnek a paraquat hatóanyagként való felvétele céljából történő módosításárólEGT vonatkozású szöveg

text:
Fontos jogi nyilatkozat

|

32003L0112

Hivatalos Lap L 321 , 06/12/2003 o. 0032 - 0035

		A Bizottság 2003/112/EK irányelve(2003. december 1.)a 91/414/EGK tanácsi irányelvnek a paraquat hatóanyagként való felvétele céljából történő módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2003/84/EK bizottsági irányelvvel [1] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [2], és különösen annak 6. cikke (1) bekezdésére.mivel:(1) A legutóbb a 2266/2000/EK rendelettel [3] módosított, a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet [4] megállapította a növényvédő szerek értékelendő hatóanyagainak jegyzékét, azoknak a 91/414/EGK irányelv I. mellékletébe történő lehetséges felvétele céljából. A paraquat szerepel e jegyzékben.(2) A paraquat esetében, a 3600/92/EGK rendeletben megállapított rendelkezésekkel összhangban értékelték a hatóanyag emberi egészségre és a környezetre gyakorolt hatását a kérelmezők által javasolt felhasználási területeken. A legutóbb a 2230/95/EK rendelettel [5] módosított, a 3600/92/EGK bizottsági rendelet végrehajtása céljából a növényvédő szerek hatóanyagainak megállapításáról és a referens tagállamok kijelöléséről szóló, 1994. április 27-i 933/94/EK bizottsági rendelet [6] szerint az Egyesült Királyság referensként kijelölt tagállam. Az Egyesült Királyság a 3600/92/EGK rendelet 7. cikke (1) bekezdésének c) pontjával összhangban 1996. október 31-én benyújtotta a vonatkozó értékelő jelentéseket és ajánlásokat a Bizottsághoz.(3) A tagállamok és a Bizottság az Élelmiszerlánc- és Állat-egészségügyi Állandó Bizottság keretében felülvizsgálták az értékelő jelentést. A felülvizsgálatot 2003. október 3-án a paraquatra vonatkozó bizottsági felülvizsgálati jelentés formájában véglegesítették.(4) A paraquatról szóló jelentést és a további információkat szintén benyújtották a növényügyi tudományos bizottsághoz. A bizottságot felkérték, hogy mondjon véleményt a hosszú távú patkánykísérletekben megfigyelt szem- és tüdőelváltozások fogyasztókra és a szerrel foglalkozó dolgozókra vonatkozó jelentőségéről, a szerrel foglalkozó dolgozókat érintő kockázatokról, különösen a belélegzés és a bőrön keresztüli expozíció lehetőségét figyelembe véve, a talajlakó szervezetekre gyakorolt lehetséges hosszú távú hatásokról és azokról a kockázatokról, amelyeket a tervezett alkalmazások jelenthetnek a szaporodó madarakra és a mezei nyulakra. A tudományos bizottság véleményében [7] arra a következtetésre jutott, hogy sem a paraquat szájon keresztül történő alkalmazása után az állatokon megfigyelt tüdőelváltozások, sem a szemen jelentkező szisztémás hatások, amelyeket patkányokon figyeltek meg, de más állatfajon nem, nem lényegesek a szerrel foglalkozó dolgozókra és a fogyasztókra vonatkozó kockázatértékelés szempontjából. A felhasználási terület szerinti expozíciós vizsgálatok alapján, amelyeket a szerrel foglalkozó dolgozókon végzett egészségügyi vizsgálatokról szóló adatokkal támasztottak alá, a bizottság úgy találta, hogy amennyiben a paraquatot az előírt helyes alkalmazási gyakorlat szerint javasolt módon használják növényvédő szerként, használata nem jelent semmilyen lényeges egészségügyi kockázatot a szerrel foglalkozó dolgozókra nézve. A bizottság továbbá megjegyezte, hogy a felhasználási területre vonatkozóan ajánlott mértékben történő alkalmazás valószínűleg nem jelent lényeges kockázatot a talajlakó szervezetekre. A fennmaradó bizonytalanságra való tekintettel azonban a paraquatnak a talajban levő szerves anyagok lebomlási mértékére vonatkozó lehetséges hatásairól részletesebb értékelést kértek. Ezt követően az információt átadták, és azt a referens tagállam értékelte. A tudományos bizottság továbbá arra a következtetésre jutott, hogy a rendelkezésre álló vizsgálatok a talajon fészkelő madarak veszélyeztetésére utalnak, de a kockázat végső értékelése céljából további információ szükséges a tényleges expozíciókról. Ezt követően az információt rendelkezésre bocsátották, és az Élelmiszerlánc- és Állat-egészségügyi Állandó Bizottság keretében történő értékelés arra a következtetésre jutott, hogy számos esetben a talajon fészkelő madarak expozíciója elhanyagolható. Vannak azonban olyan esetek, amikor az expozíció előfordulhat. Az Élelmiszerlánc- és Állat-egészségügyi Állandó Bizottság keretében történő értékelés során arra a következtetésre jutottak, hogy a kockázat elfogadható, feltéve, hogy megfelelő kockázatcsökkentő intézkedéseket alkalmaznak. A tudományos bizottság végezetül arra a következtetésre jutott, hogy a paraquat halálos vagy szubletális hatásokat gyakorolhat a mezei nyulakra, de a rendelkezésre álló adatok nem elégségesek az érintett mezei nyulak arányának megbecslésére. Ezen irányelv és a felülvizsgálati jelentés megfogalmazása során a tudományos bizottság véleményét figyelembe vették. Az Élelmiszerlánc- és Állat-egészségügyi Állandó Bizottság keretében történő értékelés során arra a következtetésre jutottak, hogy a kockázat elfogadható, feltéve, hogy megfelelő kockázatcsökkentő intézkedéseket alkalmaznak.(5) Az elvégzett különféle vizsgálatokból kiderült, hogy a paraquatot tartalmazó növényvédő szereknek van olyan felhasználási területe, amely várhatóan általában megfelel a 91/414/EGK irányelv 5. cikke (1) bekezdésének a) és b) pontjában megállapított követelményeknek, feltéve, hogy megfelelő kockázatcsökkentő intézkedéseket és korlátozásokat alkalmaznak. Ezért helyénvaló, hogy a paraquatot felvegyék az I. mellékletbe annak biztosítása érdekében, hogy az e hatóanyagot tartalmazó növényvédő szerek tekintetében az engedélyt minden tagállamban a szóban forgó irányelv rendelkezéseivel összhangban adják meg. Azonban a paraquatot tartalmazó növényvédő szerek néhány alkalmazása elfogadhatatlan kockázatot jelent, és ezért az nem engedélyezhető. Helyénvalónak tűnik továbbá annak biztosítása, hogy a tagállamok előírják, hogy a kérelmező és a paraquatra kiadott engedély bármely más jogosultja irányítási programot hozzon létre, különösen a szerrel foglalkozó dolgozók biztonsága céljából, és hogy évente jelentést küldjön a Bizottságnak a szerrel foglakozó dolgozóknál fellépő bármely egészségügyi problémáról, valamint a mezei nyulakra gyakorolt lehetséges hatásokról. Ezáltal lehetővé kell tenni annak igazolását, hogy a tagállamok által hozott kockázatcsökkentő intézkedések valóban elfogadható mértékűre csökkentik-e a szerrel foglalkozó dolgozókat és a mezei nyulakat érintő lehetséges kockázatokat, valamint azt, hogy szükség esetén a tudományos fejlődéssel párhuzamosan újraértékeljék a szer jellemzőit, valamint az embereket és a környezetet érintő lehetséges kockázatokat.(6) Egy hatóanyag I. mellékletbe történő felvételét megelőzően megfelelő időtartamot kell biztosítani annak érdekében, hogy a tagállamok és az érdekelt felek felkészülhessenek a felvételből eredő új követelmények teljesítésére.(7) A felvételt követően megfelelő időtartamot kell biztosítani a tagállamok számára, hogy végrehajtsák a 91/414/EGK irányelvnek a paraquatot tartalmazó növényvédő szerekre vonatkozó rendelkezéseit, és különösen, hogy felülvizsgálhassák a meglévő engedélyeket annak biztosítása érdekében, hogy azok megfeleljenek a 91/414/EGK irányelv I. mellékletében meghatározott hatóanyagokra vonatkozó feltételeknek. Hosszabb időtartamot kell biztosítani az egyes növényvédő szerekre vonatkozó teljes dossziénak a 91/414/EGK irányelvben megállapított egységes alapelvekkel összhangban történő benyújtására és értékelésére.(8) A 91/414/EGK irányelvet ezért ennek megfelelően módosítani kell.(9) Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 91/414/EGK irányelv I. melléklete az ezen irányelv mellékletében meghatározottak szerint módosul.2. cikkA tagállamok legkésőbb 2005. április 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Ezeket a rendelkezéseket 2005. május 1-jétől alkalmazzák.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikk(1) A tagállamok minden egyes paraquatot tartalmazó növényvédő szer engedélyét felülvizsgálják annak biztosítása érdekében, hogy azok a 91/414/EGK irányelv I. mellékletében meghatározott hatóanyagokra vonatkozó feltételeknek megfeleljenek. Szükség esetén legkésőbb 2005. április 30-ig módosítják vagy visszavonják az engedélyt.(2) Valamennyi olyan engedélyezett növényvédő szer esetében, amely paraquatot tartalmaz egyedüli hatóanyagként, illetve a 91/414/EGK irányelv I. mellékletében legkésőbb 2004. október 31-ig felsorolt hatóanyagok részeként, a 91/414/EGK irányelv VI. mellékletében előírt egységes alapelvekkel összhangban újból elvégzik a növényvédő szer értékelését az említett irányelv III. mellékletében foglalt követelményeknek megfelelő dosszié alapján. Ezen értékelés alapján meghatározzák, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek. Szükség esetén legkésőbb 2008. július 31-ig módosítják vagy visszavonják az engedélyt.4. cikkA tagállamok biztosítják, hogy az engedélyek jogosultjai legkésőbb 2008. március 31-ig jelentik a irányítási program révén alkalmazandó kockázatcsökkentési intézkedések hatásait és a paraquat összetételeiben bevezetett fejlesztések végrehajtását. A tagállamok haladéktalanul benyújtják a Bizottsághoz ezt az információt.A Bizottság az Élelmiszerlánc- és Állat-egészségügyi Állandó Bizottság számára jelentést nyújt be ennek az irányelvnek az alkalmazásáról, amelyben közli, hogy az I. mellékletbe történő felvétel követelményei továbbra is teljesülnek-e, valamint javasolhatja ezen irányelv bármely módosítását, beleértve szükség esetén az I. mellékletből való törlést, amennyiben azt az említett irányelv rendelkezéseinek betartása érdekében szükségesnek tartja.5. cikkEz az irányelv 2004. november 1-jén lép hatályba.6. cikkEnnek az irányelvnek a tagállamok a címzettjei.Kelt Brüsszelben, 2003. december 1-jén.a Bizottság részérőlDavid Byrnea Bizottság tagja[1] HL L 247., 2003.9.30., 20. o.[2] HL L 230., 1991.8.19., 1. o.[3] HL L 259., 2000.10.13., 27. o.[4] HL L 366., 1992.12.15., 10. o.[5] HL L 225., 1995.9.22., 1. o.[6] HL L 107., 1994.4.28., 8. o.[7] A növényügyi tudományos bizottság véleménye a paraquatnak a 91/414/EGK tanácsi irányelvvel összefüggésben végzett értékelése tekintetében a Bizottságtól kapott meghatározott kérdésekről; SCP/PARA/002, elfogadva 2001. december 20-án.--------------------------------------------------MELLÉKLETA 91/414/EGK irányelv I. mellékletében szereplő táblázat vége a következő bejegyzésekkel egészül ki:"Sor- szám | Közismert elnevezés, azonosítószám | IUPAC-név | Tisztaság | Hatálybalépés | Felvétel lejárta | Különös rendelkezések |75 | Paraquat CAS-szám 4685-14-7 CIPAC-szám 56 | 1,1'-dimetil-4,4'-bipiridinium | 500 g/l (paraquat-dikloridban kifejezve) | 2004. november 1. | 2014. október 31. | Csak gyomirtó szerként való használata engedélyezett. A szer következő felhasználása nem engedélyezhető: háton hordott és kézben tartott eszközből, a házi kertészkedésben történő felhasználás, sem képesítéssel nem rendelkező személy, sem szakember által,permetező vagy szórófejes berendezésekkel történő felhasználás,rendkívül alacsony vízfelhasználással történő (ULV) alkalmazás.A VI. mellékletben meghatározott egységes alapelvek végrehajtása céljából figyelembe kell venni az Élelmiszerlánc- és Állat-egészségügyi Állandó Bizottság keretében 2003. október 3-án véglegesített, a paraquatról szóló felülvizsgálati jelentésben, és különösen annak I. és II. függelékében foglalt következtetéseket. Ezen átfogó értékelés során a tagállamoknak különös figyelmet kell fordítaniuk a következők védelmére: a szerrel foglalkozó dolgozók, különösen a háton hordott és kézben tartott eszközből történő felhasználás esetén,a talajon fészkelő madarak. Ha az alkalmazás menete a tojások lehetséges expozíciójára utal, kockázatértékelést kell végezni és szükség esetén kockázatcsökkentést kell alkalmazni,a vízi szervezetek. Az engedélyezési feltételeknek szükség esetén a kockázatcsökkentési intézkedésekre is ki kell terjedniük,a mezei nyulak. Ha az alkalmazás menete a nyulak lehetséges expozíciójára utal, kockázatértékelést kell végezni és szükség esetén kockázatcsökkentést kell alkalmazni.A tagállamok biztosítják, hogy az engedélyek jogosultjai 2008-ig minden évben legkésőbb március 31-ig jelentést küldjenek a szerrel foglalkozó dolgozóknál fellépő bármely egészségügyi problémáról, valamint a felhasználás egy vagy több meghatározó területén a mezei nyulakra gyakorolt lehetséges hatásokról; a jelentést eladási adatokkal és a felhasználási módszerekre vonatkozó felméréssel egészítik ki abból a célból, hogy valós képet kapjanak a paraquat toxikológiai és ökológiai hatásairól. A tagállamok biztosítják, hogy az ipari koncentrátumok hatékony hánytatót tartalmazzanak. A folyékony készítmények hatékony hánytatót, kék/zöld színezékeket és bűzös vagy egyéb figyelmeztető szagú anyagot vagy anyagokat tartalmaznak. A készítmény egyéb biztonsági összetevőket, például sűrítőanyagot is tartalmazhat. Ebben az esetben figyelembe kell venni a FAO előírásait. |--------------------------------------------------


title: A Bizottság 2002/48/EK irányelve (2002. május 30.) a 91/414/EGK tanácsi irányelvnek az iprovalikarb, a proszulfuron és a szulfoszulfuron hatóanyagként történő felvétele céljából történő módosításáról

text:
Fontos jogi nyilatkozat

|

32002L0048

Hivatalos Lap L 148 , 06/06/2002 o. 0019 - 0023

		A Bizottság 2002/48/EK irányelve(2002. május 30.)a 91/414/EGK tanácsi irányelvnek az iprovalikarb, a proszulfuron és a szulfoszulfuron hatóanyagként történő felvétele céljából történő módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2002/37/EK bizottsági irányelvvel [1] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [2] és különösen annak 6. cikke (1) bekezdésére,mivel:(1) A 91/414/EGK irányelv 6. cikkének (2) bekezdésével összhangban Írország 1998. március 30-án kérelmet kapott a Bayer AG-tól az iprovalikarb hatóanyagnak az irányelv I. mellékletébe történő felvételére vonatkozóan. A 98/512/EK bizottsági határozattal [3] megerősítették, hogy a dokumentáció "teljes" abban az értelemben, hogy azt úgy lehet tekinteni, mint ami elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.(2) 1995. május 14-én a proszulfuronra vonatkozóan Franciaország hasonló kérelmet kapott a Novartistól (jelenleg Syngenta). E kérelmet a 97/137/EK bizottsági határozat [4] teljesnek nyilvánította.(3) 1997. április 24-én Írország a szulfoszulfuronra vonatkozó kérelmet kapott a Monsantótól. E kérelmet a 97/865/EK bizottsági határozat [5] teljesnek nyilvánította.(4) A 91/414/EGK irányelv 6. cikkének (2) és (4) bekezdésével összhangban – a kérelmező által javasolt felhasználásra vonatkozóan – értékelték e három hatóanyagnak az emberi egészségre és a környezetre gyakorolt hatásait. A kijelölt referens tagállamok 1999. november 4-én (iprovalikarb), 1999. január 18-án (proszulfuron), illetve 1998. április 2-án (szulfoszulfuron) benyújtották a Bizottsághoz az anyagokra vonatkozó értékelő jelentések tervezetét.(5) Az értékelő jelentések tervezetét a tagállamok és a Bizottság az Élelmiszerlánc- és Állat-egészségügyi Állandó Bizottság keretében felülvizsgálta. A felülvizsgálatokat 2002. február 26-án véglegesítették az iprovalikarbról, a proszulfuronról és a szulfoszulfuronról szóló bizottsági felülvizsgálati jelentések formájában.(6) A dokumentációt és a felülvizsgálatokból származó információkat benyújtották a Növényügyi Tudományos Bizottsághoz. Az iprovalikarb tekintetében felkérték a bizottságot, hogy véleményezze a PMPA metabolit földigilisztákra való veszélyességének elfogadhatóságát, valamint azt, hogy milyen vonatkozásai vannak az emberre nézve a nagy dózisú, az egész életen át tartó expozíció során patkányoknál észlelt daganatoknak. A bizottság két véleményében [6] [7] rámutatott, hogy a földigilisztákra vonatkozóan további adatok szükségesek, amelyeket ezután rendelkezésre bocsátottak és értékeltek, és a bizottság arra a következtetésre jutott, hogy a patkányokon észlelt hatásokat illetően kellő biztonsági ráhagyások vannak a fogyasztók és az üzemeltetők védelmének biztosítására. A tudományos bizottság észrevételeit az ezen irányelv és a vonatkozó felülvizsgálati jelentés megfogalmazásánál figyelembe vették.(7) A proszulfuron tekintetében felkérték a bizottságot, hogy véleményezze a hatóanyag két bomlástermékének az üledéklakó élőlényekre való veszélyességének elfogadhatóságát és a kísérleti állatoknál esetlegesen hormonális zavart előidéző hatásokat. A bizottság véleményében [8] arra a következtetésre jutott, hogy a patkányoknál az egész életen át tartó expozíció után tapasztalt méh- és emlőelváltozások a tervezett felhasználások vonatkozásában nem tekinthetőek relevánsnak a proszulfuronnak emberre gyakorolt kockázatértékelését illetően. Emellett a bizottság rámutatott arra, hogy a két bomlástermék üledéklakó fajokra gyakorolt kockázatait még nem értékelték megfelelően, és az üledék-víz kísérleteknél jelentős mennyiségben képződnek más tartós metabolitok is, amiket még szintén nem értékeltek. A hiányzó információkat és értékeléseket ezután rendelkezésre bocsátották, és a tudományos bizottság észrevételeit az ezen irányelv és a vonatkozó felülvizsgálati jelentés megfogalmazásánál figyelembe vették.(8) A szulfoszulfuron tekintetében felkérték a bizottságot, hogy véleményezze az egereken végzett 18 hónapos kísérlet során fellépő hólyagdaganatokat; kérték annak mérlegelését, hogy célszerű lenne-e akut referenciadózist megállapítani a szulfoszulfuronra; kérték annak megerősítését, hogy a gilisztákon végzett szubletális vizsgálat a talaj-metabolitok perzisztenciája ellenére szükségtelen. Véleményében [9] a bizottság rámutatott, hogy az egereken észlelt kóros elváltozások nem utalnak rákkeltő hatásra az ember esetében, és nincs szükség akut referenciadózis meghatározására. Emellett arra a következtetésre jutott, hogy a gilisztákra nézve jelentős hosszú távú veszélyek előfordulása nem valószínűsíthető. A bizottság továbbá rámutatott három, nem azonosított metabolit lehetséges környezeti hatásvizsgálatának szükségességére. Ezeket az információkat a későbbiekben rendelkezésre bocsátották, és elvégezték a kért értékeléseket.(9) A különböző elvégzett vizsgálatokból kitűnt, hogy az érintett hatóanyagokat tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában és 5. cikkének (3) bekezdésében meghatározott követelményeknek, különös tekintettel a bizottsági felülvizsgálati jelentésben felülvizsgált és részletezett felhasználásra vonatkozóan. Emiatt az érintett hatóanyagot helyénvaló felvenni az I. mellékletbe annak biztosítása céljából, hogy az említett irányelv rendelkezéseivel összhangban az összes tagállamban engedélyezhessék az érintett hatóanyagot tartalmazó növényvédő szereket.(10) A felülvizsgálati jelentés a 91/414/EGK irányelvben meghatározott egységes alapelvek több szakaszának a tagállamok által történő megfelelő végrehajtáshoz szükséges. Ezért helyénvaló előírni, hogy a véglegesített felülvizsgálati jelentést (a bizalmas információk kivételével) a tagállamok az érdekelt felek számára konzultációs célból rendelkezésre bocsássák, vagy hozzáférhetővé tegyék.(11) A felvételt követően belátható időszakra van szükség ahhoz, hogy a tagállamok végrehajthassák a 91/414/EGK irányelvnek az iprovalikarbot, a proszulfuront vagy szulfoszulfuront tartalmazó növényvédő szerekre vonatkozó előírásait és különösen, hogy felülvizsgálhassák a meglévő ideiglenes engedélyeket, vagy a 91/414/EGK irányelv előírásaival összhangban – legkésőbb ezen időszak végéig – végleges engedélyekké alakíthassák, módosíthassák vagy visszavonhassák.(12) Ezért a 91/414/EGK irányelvet ennek megfelelően módosítani kell.(13) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 91/414/EGK irányelv I. melléklete az ezen irányelv mellékletében meghatározottak szerint módosul.2. cikkA tagállamok az iprovalikarbra, a proszulfuronra és szulfoszulforonra felülvizsgálati jelentéseket (a 91/414/EGK irányelv 14. cikke szerinti bizalmas információk kivételével) konzultációs célból, az érdekelt felek számára rendelkezésre bocsátják, vagy – külön kérésre – hozzáférhetővé teszik.3. cikkA tagállamok legkésőbb 2002. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.A tagállamok e rendelkezéseket 2003. január 1-jétől alkalmazzák.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.4. cikk(1) A tagállamok minden, iprovalikarbot, proszulfuront vagy szulfoszulfuront tartalmazó szerre vonatkozó engedélyt felülvizsgálnak, annak biztosítása érdekében, hogy a 91/414/EGK irányelv I. mellékletében az e hatóanyagokra megállapított feltételeket betartsák. Amennyiben szükséges, az engedélyt 2003. december 31-e előtt – a 91/414/EGK irányelvvel összhangban – módosítják vagy visszavonják.(2) A tagállamok az iprovalikarbot, proszulfuront vagy szulfoszulfuront egyetlen hatóanyagként vagy a 91/414/EGK irányelv I. mellékletében 2002. július 1-jéig feltüntetett hatóanyagok egyikeként tartalmazó, minden engedélyezett növényvédő szert újraértékelnek a 91/414/EGK irányelv VI. mellékletében előírt egységes alapelvek szerint, az irányelv III. melléklete követelményeinek megfelelő dokumentáció alapján. Ezen értékelés alapján eldöntik, hogy a növényvédő szer megfelel-e a 91/414/EGK irányelv 4. cikke (1) bekezdésének b), c), d) és e) pontjában meghatározott feltételeknek. Amennyiben szükséges, e növényvédő szerek engedélyét legkésőbb 2003. december 31-ig módosítják vagy visszavonják.5. cikkEz az irányelv 2002. július 1-jén lép hatályba.6. cikkEnnek az irányelvnek a tagállamok a címzettjei.Kelt Brüsszelben, 2002. május 30-án.a Bizottság részérőlDavid Byrnea Bizottság tagja[1] HL L 117., 2002.5.4., 10. o.[2] HL L 230., 1991.8.19., 1. o.[3] HL L 228., 1998.8.15., 35. o.[4] HL L 52., 1997.2.22., 20. o.[5] HL L 351., 1997.12.23., 67. o.[6] A Növényügyi Tudományos Bizottság véleménye az iprovalikarb értékeléséről a növényvédő szerek forgalomba hozataláról szóló 91/414/EGK irányelvvel összefüggésben (elfogadva 2001. március 21-én).[7] A Növényügyi Tudományos Bizottság véleménye az iprovalikarb értékeléséről szóló további bizottsági kérdésről (SZX 0722) a növényvédő szerek forgalomba hozataláról szóló 91/414/EGK irányelvvel összefüggésben (elfogadva 2001. november 28-án).[8] A Növényügyi Tudományos Bizottság véleménye a proszulfuronnak a növényvédő szerek forgalomba hozataláról szóló 91/414/EGK irányelv I. mellékletébe történő felvételéről (CGA 152005) SCP/PROSULF/002 – végleges 2001. június 21.[9] A Növényügyi Tudományos Bizottság véleménye a MON 37500 (szulfoszulfuron) értékeléséről a növényvédő szerek forgalomba hozataláról szóló 91/414/EGK irányelvvel összefüggésben (SCP/SULFO/002 – végleges 2000. december 11.).--------------------------------------------------MELLÉKLETAz I. mellékletben szereplő táblázat vége a következő sorokkal egészül ki:"Sor- szám | Közismert elnevezés, azonosító szám | IUPAC-név | Tisztaság | Hatálybalépés | Felvétel lejárta | Különös rendelkezések |30 | Iprovalikarb CAS-szám: 140923-17-7 CICAP-szám: 620 | {2-metil-1-[1-(4-metilfenil)etilkarbonil]propil}-karbamidsav-izopropilészter | 950 g/kg (átmeneti előírás) | 2002. július 1. | 2011. június 30. | Felhasználása csak gombaölő szerként engedélyezhető. A VI. melléklet egységes alapelveinek végrehajtásakor figyelembe kell venni az iprovalikarbról szóló felülvizsgálati jelentésnek – különös tekintettel annak I. és II. függelékére – az Élelmiszerlánc- és Állat-egészségügyi Állandó Bizottság által 2002. február 26-án véglegesített következtetéseit. Ebben az általános értékelésben a tagállamoknak: a kereskedelmi mennyiségben előállított hatóanyag leírását meg kell erősíteni, és megfelelő analitikai adatokkal kell alátámasztani. A toxicitási dokumentációban használt vizsgálati anyagot a hatóanyag e leírásával kell összehasonlítani, illetve ennek alapján kell ellenőrizni,a tagállamoknak különös figyelmet kell fordítaniuk az üzemeltetők védelmére. |31 | Proszulfuron CAS-szám: 94125-34-5 CICAP-szám: 579 | 1-(4-metoxi-6-metil-1,3,5-triazin-2-il)-3-[2-(3,3,3-trifluorpropil)-fenilszulfonil]-karbamid | 950 g/kg | 2002. július 1. | 2011. június 30. | Felhasználása csak gyomirtó szerként engedélyezhető. A VI. melléklet egységes alapelveinek végrehajtásakor figyelembe kell venni a proszulfuronról szóló felülvizsgálati jelentésnek – különös tekintettel annak I. és II. függelékére – az Élelmiszerlánc- és Állat-egészségügyi Állandó Bizottság által 2002. február 26-án véglegesített következtetéseit. Ebben az általános értékelésben a tagállamoknak: alaposan fontolóra kell venni a vízinövényekre való veszélyességet, ha a hatóanyagot felszíni vizek körzetében alkalmazzák. Adott esetben kockázatcsökkentő intézkedéseket kell alkalmazni,kiemelt figyelmet kell fordítani a talajvíz védelmére, amennyiben a hatóanyagot érzékeny talaj- és/vagy éghajlati adottságú területeken alkalmazzák. Adott esetben kockázatcsökkentő intézkedéseket kell alkalmazni. |32 | Szulfoszulfuron CAS-szám: 141776-32-1 CICAP-szám: 601 | 1-(4,6-dimetoxipirimidin-2-il)-3-[2-etánszulfonil-imidazol[1,2-]piridin)szulfonil]karbamid | 980 g/kg | 2002. július 1. | 2011. június 30. | Felhasználása csak gyomirtó szerként engedélyezhető. A VI. melléklet egységes alapelveinek végrehajtásakor figyelembe kell venni a szulfoszulfuronról szóló felülvizsgálati jelentésnek – különös tekintettel annak I. és II. függelékére – az Élelmiszerlánc- és Állat-egészségügyi Állandó Bizottság által 2002. február 26-án véglegesített következtetéseit. Ebben az általános értékelésben: a tagállamoknak kiemelt figyelmet kell fordítaniuk a vízinövények és az algák védelmére. Adott esetben kockázatcsökkentő intézkedéseket kell alkalmazni,a tagállamoknak kiemelt figyelmet kell fordítaniuk a talajvíz védelmére, amennyiben a hatóanyagot érzékeny talaj- és/vagy éghajlati adottságú területeken alkalmazzák. |--------------------------------------------------


title: A Bizottság 2003/70/EK irányelve (2003. július 17.) a 91/414/EGK tanácsi irányelvnek a mekoprop, a mekoprop-P és a propikonazol hatóanyagként való felvétele céljából történő módosításárólEGT vonatkozású szöveg

text:
Fontos jogi nyilatkozat

|

32003L0070

Hivatalos Lap L 184 , 23/07/2003 o. 0009 - 0012

		A Bizottság 2003/70/EK irányelve(2003. július 17.)a 91/414/EGK tanácsi irányelvnek a mekoprop, a mekoprop-P és a propikonazol hatóanyagként való felvétele céljából történő módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2003/68/EK bizottsági irányelvvel [1] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [2], és különösen annak 6. cikke (1) bekezdésére,mivel:(1) A legutóbb a 2266/2000/EK rendelettel [3] módosított, a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet [4] előírja a növényvédő szerek vizsgálandó hatóanyagai jegyzékének a 91/414/EGK irányelv I. mellékletébe történő lehetséges felvételére való tekintettel történő elfogadását. A fenti jegyzék tartalmazza a mekopropot, a mekoprop-P-t és a propikonazolt.(2) E hatóanyagok emberi egészségre és a környezetre gyakorolt hatását a kérelmezők által javasolt alkalmazásokra vonatkozóan, a 3600/92/EGK rendelet előírásainak megfelelően értékelték. A legutóbb a 2230/95/EK rendelettel [5] módosított, a 3600/92/EGK bizottsági rendelet végrehajtása céljából a növényvédő szerek hatóanyagainak megállapításáról és a referens tagállamok kijelöléséről szóló, 1994. április 27-i 933/94/EK bizottsági rendelettel [6] az alábbi referens tagállamokat jelölték ki, amelyek a 3600/92/EGK rendelet 7. cikke (1) bekezdésének c) pontjának megfelelően a Bizottságnak benyújtották a vonatkozó értékelő jelentéseket és ajánlásokat: mekoprop: referens tagállam Dánia, 1999. augusztus 31-én minden vonatkozó információt benyújtottak; mekoprop-P: referens tagállam Dánia, 1999. január 7-én minden vonatkozó információt benyújtottak; propikonazol: referens tagállam Finnország, 1998. november 30-án minden vonatkozó információt benyújtottak.(3) Az értékelő jelentéseket a tagállamok és a Bizottság az Élelmiszerlánc- és Állat-egészségügyi Állandó Bizottság keretében felülvizsgálták.(4) A felülvizsgálatot 2003. április 15-én a Bizottságnak a mekopropról, a mekoprop-P-ről és a propikonazolról készített felülvizsgálati jelentése formájában véglegesítették.(5) A felülvizsgálat nem tárt fel olyan megválaszolatlan kérdéseket vagy problémákat, amelyek a növényügyi tudományos bizottság véleményének kikérését szükségessé tették volna.(6) A különböző elvégzett vizsgálatokból kitűnt, hogy a mekopropot, a mekoprop-P-t és a propikonazolt tartalmazó növényvédő szerek várhatóan általában teljesítik a 91/414/EGK irányelv 5. cikke (1) bekezdésének a) és b) pontjában és 5. cikkének (3) bekezdésében megállapított követelményeket, különösen a megvizsgált és a Bizottság felülvizsgálati jelentésében részletezett felhasználások vonatkozásában. Ezért a szóban forgó hatóanyagokat érdemes felvenni az I. mellékletbe annak biztosítására, hogy a fenti hatóanyagokat tartalmazó növényvédő szereket a fenti irányelv rendelkezéseinek megfelelően valamennyi tagállamban engedélyezni lehessen.(7) A 91/414/EGK irányelvben megállapított egységes alapelvek számos szakaszának a tagállamok általi helyes végrehajtásához szükség van a Bizottság felülvizsgálati jelentésére. Ezért célszerű előírni, hogy a tagállamok a végleges felülvizsgálati jelentést – a bizalmas információk kivételével – bármely érdekelt fél számára megtekintés céljára hozzáférhető módon tárolják, illetve hozzáférhetővé tegyék.(8) Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamoknak és az érdekelt feleknek lehetősége legyen felkészülni a hatóanyag felvételéből adódó új követelmények teljesítésére.(9) A felvételt követően megfelelő időtartamot kell biztosítani a tagállamoknak arra, hogy végrehajtsák a 91/414/EGK irányelvnek a mekopropot, a mekoprop-P-t és a propikonazolt tartalmazó növényvédő szerekre vonatkozó rendelkezéseit, és különösen arra, hogy a jelenleg kiadott engedélyeket felülvizsgálják a 91/414/EGK irányelv I. mellékletében meghatározott, fenti hatóanyagokkal kapcsolatos feltételek teljesítésének biztosítása érdekében. A minden egyes növényvédő szert tartalmazó teljes dossziénak a 91/414/EGK irányelvben meghatározott egységes alapelvekkel összhangban történő benyújtására és értékelésére hosszabb időtartamot kell előírni.(10) A 91/414/EGK irányelvet ezért ennek megfelelően módosítani kell.(11) Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 91/414/EGK irányelv I. melléklete ezen irányelv mellékletében meghatározottak szerint módosul.2. cikkA tagállamok legkésőbb 2004. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Ezeket a rendelkezéseket 2004. december 1-jétől alkalmazzák.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikk(1) A tagállamok minden egyes mekopropot, mekoprop-P-t vagy propikonazolt tartalmazó növényvédő szer engedélyét felülvizsgálják, annak biztosítása érdekében, hogy a 91/414/EGK irányelv I. mellékletében az e hatóanyagokra vonatkozóan megállapított feltételeknek megfeleljenek. Amennyiben szükséges, legkésőbb 2004. november 30-ig módosítják vagy visszavonják az engedélyt.(2) Valamennyi olyan engedélyezett növényvédő szer esetében, amely mekopropot, mekoprop-P-t vagy propikonazolt tartalmaz egyedüli hatóanyagként, illetve a 91/414/EGK irányelv I. mellékletében legkésőbb 2004. május 31-ig felsorolt hatóanyagok részeként, a 91/414/EGK irányelv VI. mellékletében előírt egységes alapelvekkel összhangban újból elvégzik a növényvédő szer értékelését az említett irányelv III. mellékletében foglalt követelményeknek megfelelő dosszié alapján. Ezen értékelés alapján meghatározzák, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek. Szükség esetén legkésőbb 2008. május 31-ig módosítják vagy visszavonják az engedélyt.4. cikkEz az irányelv 2004. június 1-jén lép hatályba.5. cikkEnnek az irányelvnek a tagállamok a címzettjei.Kelt Brüsszelben, 2003. július 17-én.a Bizottság részérőlDavid Byrnea Bizottság tagja[1] HL L 177., 2003.7.16., 12. o.[2] HL L 230., 1991.8.19., 1. o.[3] HL L 259., 2000.10.13., 27. o.[4] HL L 366., 1992.12.15., 10. o.[5] HL L 225.. 1995.9.22., 1. o.[6] HL L 107., 1994.4.28., 8. o.--------------------------------------------------MELLÉKLETA 91/414/EGK irányelv I. mellékletben szereplő táblázat vége a következő bejegyzésekkel egészül ki."Sor-szám | Közismert elnevezés, azonosítószám | IUPAC-név | Tisztaság | Hatálybalépés | Felvétel lejárta | Különös rendelkezések |56 | Mekoprop CAS-szám 7085-19-0 CIPAC-szám 51 | (RS)-2-(4-kloro-o-toliloxi)-propionsav | 930 g/kg | 2004. június 1. | 2014. május 31. | Csak gyomirtó szerként való használatra engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, mekoprop hatóanyagról szóló felülvizsgálati jelentésben, és különösen annak I. és II. függelékében foglalt következtetéseket. Az átfogó értékelés során: a tagállamoknak különös figyelmet kell fordítaniuk a talajvízszennyezés lehetőségére, amennyiben a hatóanyag alkalmazására olyan területen kerül sor, ahol kényes talaj- és/vagy éghajlati viszonyok uralkodnak. Az engedélyezés feltételeinek megfelelő kockázatcsökkentő intézkedéseket kell tartalmazniuk;a tagállamoknak különös figyelmet kell fordítaniuk a nem célállat ízeltlábúak védelmére. Adott esetben kockázatcsökkentő intézkedéseket kell alkalmazni. |57 | Mekoprop-P CAS-szám 16484-77-8 CIPAC-szám 475 | (R)-2-(4-kloro-o-toliloxi)-propionsav | 860 g/kg | 2004. június 1. | 2014. május 31. | Csak gyomirtó szerként való használatra engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, mekoprop hatóanyagról szóló felülvizsgálati jelentésben, és különösen annak I. és II. függelékében foglalt következtetéseket. Az átfogó értékelés során: a tagállamoknak különös figyelmet kell fordítaniuk a talajvízszennyezés lehetőségére, amennyiben a hatóanyag alkalmazására olyan területen kerül sor, ahol kényes talaj- és/vagy éghajlati viszonyok uralkodnak. Az engedélyezés feltételeinek megfelelő kockázatcsökkentő intézkedéseket kell tartalmazniuk. |58 | Propikonazol CAS-szám 60207-90-1 CIPAC-szám 408 | (+)-1-[2-(2,4-dikloro-fenil)-4-propil-1,3-dioxolán-2-ilmetil]-1H-1,2,4-triazol | 920 g/kg | 2004. június 1. | 2014. május 31. | Csak gombaölő szerként való használatra engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, mekoprop hatóanyagról szóló felülvizsgálati jelentésben, és különösen annak I. és II. függelékében foglalt következtetéseket. Az átfogó értékelés során: a tagállamoknak különös figyelmet kell fordítaniuk a nem célállat ízeltlábúak és vízi szervezetek védelmére. Az engedélyezés feltételeinek megfelelő kockázatcsökkentő intézkedéseket kell tartalmazniuk.a tagállamoknak különös figyelmet kell fordítaniuk a talajlakó szervezetekre a 625 g hatóanyag/ha-t meghaladó felhordási arány esetén (pl. gyepnél történő alkalmazás esetén). Az engedélyezés feltételeinek megfelelő kockázatcsökkentő intézkedéseket (pl. foltszerű felhordás) kell tartalmazniuk. |--------------------------------------------------


title: A Bizottság 2003/68/EK irányelve (2003. július 11.) a 91/414/EGK tanácsi irányelvnek a trifloxistrobin, a karfentrazon-etil, a mezotrion, a fenamidon és az izoxaflutol hatóanyagként való felvétele tekintetében történő módosításárólEGT vonatkozású szöveg

text:
Fontos jogi nyilatkozat

|

32003L0068

Hivatalos Lap L 177 , 16/07/2003 o. 0012 - 0016

		A Bizottság 2003/68/EK irányelve(2003. július 11.)a 91/414/EGK tanácsi irányelvnek a trifloxistrobin, a karfentrazon-etil, a mezotrion, a fenamidon és az izoxaflutol hatóanyagként való felvétele tekintetében történő módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2003/39/EK bizottsági irányelvvel [1] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [2] és különösen annak 6. cikke (1) bekezdésére,mivel:(1) 1998. január 28-án a 91/414/EGK irányelv 6. cikkének (2) bekezdésével összhangban kérelem érkezett az Egyesült Királysághoz a Novartis Crop Production UK Ltd. részéről a trifloxistrobin hatóanyagnak a 91/414/EGK irányelv I. mellékletébe történő felvételére vonatkozóan. A hatóanyag ezt követően átadásra került a Bayer CropScience részére, és jelenleg ez a vállalat jár el kérelmezőként. Az 1999/43/EK bizottsági határozat [3] megerősítette, hogy a dosszié "teljes", azaz elvileg megfelel a 91/414/EGK irányelv II. és III. melléklete adat- és információszolgáltatási követelményeinek.(2) 1996. február 14-én a 91/414/EGK irányelv 6. cikkének (2) bekezdése alapján kérelem érkezett Franciaországhoz az FMC Europe NV (jelenleg FMC Chemical sprl) részéről a karfentrazon-etilre vonatkozóan. A 97/362/EK bizottsági határozat [4] értelmében a kérelem teljesnek minősül.(3) 1998. április 23-án a 91/414/EGK irányelv 6. cikkének (2) bekezdése alapján kérelem érkezett az Egyesült Királysághoz a Zeneca Agrochemicals UK (jelenleg Syngenta) részéről a mezotrionra vonatkozóan. Az 1999/392/EK bizottsági határozat [5] értelmében a kérelem teljesnek minősül.(4) 1999. szeptember 15-én a 91/414/EGK irányelv 6. cikkének (2) bekezdése alapján kérelem érkezett Franciaországhoz a Rhône Poulenc Agri SA (jelenleg Bayer CropScience) részéről a fenamidonra vonatkozóan. A 2000/251/EK bizottsági határozat [6] értelmében a kérelem teljesnek minősül.(5) 1996. március 6-án a 91/414/EGK irányelv 6. cikkének (2) bekezdése alapján kérelem érkezett Hollandiához a Rhône Poulenc Agri SA (jelenleg Bayer CropScience) részéről az izoxaflutolra vonatkozóan. A 96/524/EK bizottsági határozat [7] értelmében a kérelem teljesnek minősül.(6) A 91/414/EGK irányelv 6. cikkének (2) és (4) bekezdésével összhangban megtörtént az említett hatóanyagok emberi egészségre és környezetre gyakorolt hatásainak vizsgálata a kérelmezők által javasolt felhasználási módok tekintetében. A referens tagállamok benyújtották a Bizottsághoz az egyes hatóanyagokra vonatkozó vizsgálati jelentésük tervezetét a következő időpontokban: 2000. április 19. (trifloxistrobin), 1998. május 14. (karfentrazon-etil), 1999. december 17. (mezotrion), 1998. május 14. (fenamidon) és 1997. február 20. (izoxaflutol).(7) A tagállamok és a Bizottság az Élelmiszerlánc- és Állat-egészségügyi Állandó Bizottság keretében felülvizsgálták a vizsgálati jelentések tervezetét. 2003. április 15-én a Bizottság mezotrionra, trifloxistrobinra, karfentrazon-etilre, fenamidonra és izoxaflutolra vonatkozó felülvizsgálati jelentése formájában véglegesítették a felülvizsgálatot.(8) A trifloxistrobin és a fenamidon felülvizsgálata nem tárt fel olyan megoldatlan vagy aggodalomra okot adó kérdést, amely a növényügyi tudományos bizottsággal a konzultációt szükségessé tett volna.(9) A karfentrazon-etil tekintetében a felülvizsgálat és az információk benyújtásra kerültek a növényügyi tudományos bizottsághoz külön konzultáció céljából. A bizottságot arra kérték, hogy tegye meg észrevételeit a kísérleti állatokban kimutatott specifikus porfirinek magas szintjének emberre gyakorolt hatásait illetően. A bizottság véleménye [8] szerint a kísérleti állatokban kimutatott anyag porfirinszintre gyakorolt hatása az embernél is fennáll, azonban nem látta bizonyítottnak, hogy az ember érzékenyebb lenne az állatoknál erre a hatásra. Ezenkívül a tudományos bizottság megjegyezte, hogy három ismeretlen poláris vegyületet mutatott ki a liziméter. A bejelentőt ezért arra kérték, hogy nyilatkozzon a három érintett vegyületről. Ezt követően a bejelentő kiegészítő információkat nyújtott be, amelyeket a bizottság értékelt. Az új adatok vizsgálata során a bizottság megállapította, hogy a szóban forgó poláris vegyületek nem okoznak elfogadhatatlan mértékű ökotoxikológiai, illetve toxikológiai kockázatot.(10) A mezotrion esetében a tudományos bizottságot arra kérték, hogy tegye meg észrevételeit a patkány mint a mezotrion toxikológiai tulajdonságainak embernél történő extrapolációjára használt kísérleti állat alkalmasságáról, és felkérték annak vizsgálatára, hogy a célszervezetekben (a kísérleti állatot és az embert egyaránt beleértve) tapasztalt káros hatások jelentkezése a tirozin plazmabeli koncentrációjának meghatározott küszöbértékéhez köthető-e. Véleményében [9] a bizottság megállapította, hogy az egér és az ember tirozin-kinetikai hasonlóságaira tekintettel az emberi kockázatértékelés céljából az egér megfelelőbb kísérleti állat a patkánynál. A bizottság megállapította továbbá, hogy 800–1000 nmol/ml plazmatirozinszint alatt nem várható káros hatás jele vagy tünete az embernél.(11) Az izoxaflutol esetében a tudományos bizottságot arra kérték, hogy tegye meg észrevételeit a hatóanyag (RPA 203328 számú) bomlástermékének toxikológiai és ökotoxikológiai hatásairól, a tumor előfordulásának gyakoriságára vonatkozóan patkányoknál végzett kétéves vizsgálat eredményeinek statisztikai elemzéséről, valamint a fejlődési hatások laboratóriumi állatoknál végzett megfigyeléséről. Véleményében [10] a bizottság megjegyezte, hogy az RPA 203328 számú bomlástermék a legkedvezőtlenebb körülmények között beszivároghat a talajvízbe, amely esetben koncentrációja várhatóan meghaladja a 0,1 ppb értéket. A bizottság nem állapított meg toxikológiai, illetve ökotoxikológiai szempontból aggályos tényezőt e bomlástermékkel kapcsolatban. Továbbá a bizottság nem talált aggodalomra okot az embernél esetlegesen fellépő rákkeltő vagy fejlődési hatásokat illetően.Az ugyanezen anyagok tekintetében folytatott második konzultáció során a tudományos bizottságot arra kérték, hogy tegye meg észrevételeit a beszivárgási folyamatra vonatkozó modellszámítások során a lebomlás tekintetében feltételezett kinetikával kapcsolatosan. A bizottság úgy találta, hogy a modellezés során használt egyes paraméterek nem voltak kellően megalapozottak, és valószínűleg alulbecsülték az RPA 203328 számú metabolit felezési idejét [11].A beszivárgó izoxaflutol és bomlástermékeinek viselkedésére vonatkozó modellszámításokat felülvizsgálták a tudományos bizottság által javasoltak szerint.(12) Az elvégzett különböző vizsgálatok általában azt mutatták, hogy az említett hatóanyagokat tartalmazó növényvédő szerek várhatóan megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikkének (3) bekezdésében megállapított követelményeknek, különösen a Bizottság felülvizsgálati jelentése keretében vizsgált és részletezett felhasználási módok tekintetében. Tehát indokolt a mezotrion, a trifloxistrobin, a karfentrazon-etil, a fenamidon és az izoxaflutol hatóanyag felvétele az I. mellékletbe annak érdekében, hogy az említett hatóanyagokat tartalmazó növényvédő szerek engedélyezése valamennyi tagállamban az említett irányelv rendelkezéseivel összhangban történjen.(13) A mellékletbe történő felvételt követően ésszerű időtartamot kell biztosítani a tagállamok számára a 91/414/EGK irányelv rendelkezéseinek a trifloxistrobint, karfentrazon-etilt, mezotriont, fenamidont, illetve izoxaflutolt tartalmazó növényvédő szerek tekintetében történő végrehajtására és különösen a már meglévő ideiglenes engedélyek felülvizsgálatára, valamint arra, hogy legkésőbb az említett időszak végéig végleges engedéllyel váltsák fel, módosítsák vagy vonják vissza azokat a 91/414/EGK irányelv rendelkezéseivel összhangban.(14) Ezért indokolt a 91/414/EGK irányelv ennek megfelelő módosítása.(15) Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 91/414/EGK irányelv I. melléklete ezen irányelv mellékletének megfelelően módosul.2. cikkA tagállamok legkésőbb 2004. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Ezeket a rendelkezéseket 2004. április 1-jétől kell alkalmazni.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikk(1) A tagállamok felülvizsgálnak valamennyi trifloxistrobint, karfentrazon-etilt, mezotriont, fenamidont, illetve izoxaflutolt tartalmazó növényvédő szerre kiadott engedélyt annak érdekében, hogy megfeleljenek a 91/414/EGK irányelv I. mellékletében e hatóanyagokra megállapított feltételeknek. Szükség esetén legkésőbb 2004. március 31-ig módosítják vagy visszavonják az engedélyt a 91/414/EGK irányelvvel összhangban.(2) Valamennyi olyan engedélyezett növényvédő szer esetében, amely trifloxistrobint, karfentrazon-etilt, mezotriont, fenamidont vagy izoxaflutolt tartalmaz egyedüli hatóanyagként, illetve a 91/414/EGK irányelv I. mellékletében legkésőbb 2004. szeptember 30-ig feltüntetett hatóanyagok részeként, a 91/414/EGK irányelv VI. mellékletében előírt egységes alapelvekkel összhangban újból elvégzik a növényvédő szer értékelését az említett irányelv III. mellékletében foglalt követelményeknek megfelelő dosszié alapján. Ezen értékelés alapján meghatározzák, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek. Szükség esetén legkésőbb 2005. március 31-ig módosítják vagy visszavonják az ilyen növényvédő szerek engedélyét.4. cikkEz az irányelv 2003. október 1-jén lép hatályba.5. cikkEnnek az irányelvnek a tagállamok a címzettjei.Kelt Brüsszelben, 2003. július 11-én.a Bizottság részérőlDavid Byrnea Bizottság tagja[1] HL L 124., 2003.5.20., 30. o.[2] HL L 230., 1991.8.19., 1. o.[3] HL L 14., 1999.1.19., 30. o.[4] HL L 152., 1999.6.11., 31. o.[5] HL L 148., 1999.6.15., 44. o.[6] HL L 78., 2000.3.29., 26. o.[7] HL L 220., 1996.8.30., 27. o.[8] A növényügyi tudományos bizottság véleménye a karfentrazon-etilnek a növényvédő szerek forgalomba hozataláról szóló 91/414/EGK tanácsi irányelvvel kapcsolatos értékeléséről. 2001. január 26-án elfogadott SCP/CARFEN/002 végleges vélemény.[9] A növényügyi tudományos bizottság véleménye a mezotrionnak a növényvédő szerek forgalomba hozataláról szóló 91/414/EGK tanácsi irányelvvel kapcsolatos értékeléséről. 2002. július 18-i SCP/MESOTRI/002 végleges vélemény.[10] A növényügyi tudományos bizottság véleménye az izoxaflutolnak a növényvédő szerek forgalomba hozataláról szóló 91/414/EGK tanácsi irányelv 1. mellékletével kapcsolatos értékeléséről. 1999. június 3-i SCP/ISOXA/012 végleges vélemény.[11] A növényügyi tudományos bizottság véleménye az izoxaflutolnak a 91/414/EGK tanácsi irányelvvel kapcsolatos értékelésére vonatkozóan a Bizottság által feltett kiegészítő kérdésekről. 2003. január 30-i SCP/ISOXAFLUTOLE-bis-002 végleges vélemény.--------------------------------------------------MELLÉKLETAz I. melléklet a táblázat végén a következő sorokkal egészül ki:"Sor-szám | Közismert elnevezés, azonosító szám | IUPAC-név | Tisztaság | Hatálybalépés | Felvétel lejárta | Különös rendelkezések |59. | Trifloxistrobin CAS-szám: 141517-21-7 CIPAC-szám: 617 | Metil (E)-metoxiimino-{(E)-a-[1-a-(a,a,a-trifluoro-m-tolil)etilideneaminooxil]-o-tolil}acetát | 960 g/kg | 2003. október 1. | 2013. szeptember 30. | Csak gombaölő szerként engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, trifloxistrobinról szóló felülvizsgálati jelentésben és különösen annak I. és II. függelékében foglalt következtetéseket. Az átfogó értékelés során: –a tagállamoknak különös figyelmet kell fordítaniuk a talajvízvédelemre, amennyiben a hatóanyag alkalmazására olyan területen kerül sor, ahol kényes talaj- és/vagy éghajlati viszonyok uralkodnak.Szükség esetén kockázatcsökkentő intézkedéseket kell alkalmazni és/vagy ellenőrző programok kezdeményezhetők. |60. | Karfentrazon-etil CAS-szám: 128639-02.1 CIPAC-szám: 587 | Etil (RS)-2-kloro-3-[2-kloro-5-(4-difluorometil-4,5-dihidro-3-metil-5oxo-1H 1,2,4-triazol-1-il)-4-fluorofenil]propionát | 900 g/kg | 2003. október 1. | 2013. szeptember 30. | Csak gyomirtó szerként engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, carfentrazon-etilről szóló felülvizsgálati jelentésben és különösen annak I. és II. függelékében foglalt következtetéseket. Az átfogó értékelés során: –a tagállamoknak különös figyelmet kell fordítaniuk a talajvízvédelemre, amennyiben a hatóanyag alkalmazására olyan területen kerül sor, ahol kényes talaj- és/vagy éghajlati viszonyok uralkodnak.Szükség esetén kockázatcsökkentő intézkedéseket kell alkalmazni. |61. | Mezotrion CAS-szám: 104206-8 CIPAC-szám: 625 | 2-(4-mezil-2-nitrobenzoil) ciklohexán-1,3-dion | 920 g/kg Az 1-ciano-6-(metilszulfonil)-7-nitro-9H-xantén-9-egy gyártási szennyeződés toxikológiai szempontból aggályos, ezért az előállított termékben foglalt tartalmát 0,0002 % (m/m) alatt kell tartani. | 2003. október 1. | 2013. szeptember 30. | Csak gyomirtó szerként engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, mezotrionról szóló felülvizsgálati jelentésben és különösen annak I. és II. függelékében foglalt következtetéseket. |62. | Fenamidon CAS-szám: 161326-34-7 CIPAC-szám: 650 | (S)-5-metil-2-metiltio-5-fenil-3-fenilamino-3,5-dihidroimidazol-4-egy | 975 g/kg | 2003. október 1. | 2013. szeptember 30. | Csak gombaölő szerként engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, fenamidonról szóló felülvizsgálati jelentésben és különösen annak I. és II. függelékében foglalt következtetéseket. Az átfogó értékelés során a tagállamoknak –különös figyelmet kell fordítaniuk a talajvízvédelemre, amennyiben a hatóanyag alkalmazására olyan területen kerül sor, ahol kényes talaj- és/vagy éghajlati viszonyok uralkodnak,–különös figyelmet kell fordítaniuk a célfajokon kívüli ízeltlábúak védelmére,–különös figyelmet kell fordítaniuk a vízi szervezetek védelmére.Szükség esetén kockázatcsökkentő intézkedéseket kell alkalmazni. |63. | Izoxaflutol CAS-szám: 141112-29-0 CIPAC-szám: 575 | 5-ciklopropil-4-(2-metil-szulfonil-4-trifluorometil-benzoil) izoxazol | 950 g/kg | 2003. október 1. | 2013. szeptember 30. | Csak gyomirtó szerként engedélyezhető. A VI. mellékletben meghatározott egységes alapelvek végrehajtása során figyelembe kell venni az Élelmiszerlánc- és Állat-egészségügyi Állandó Bizottság keretében 2003. április 15-én véglegesített, izoxaflutolról szóló felülvizsgálati jelentésben és különösen annak I. és II. függelékében foglalt következtetéseket. Az átfogó értékelés során a tagállamoknak –különös figyelmet kell fordítaniuk a talajvízvédelemre, amennyiben a hatóanyag alkalmazására olyan területen kerül sor, ahol kényes talaj- és/vagy éghajlati viszonyok uralkodnak.Szükség esetén kockázatcsökkentő intézkedéseket és/vagy ellenőrző programokat kell alkalmazni. |--------------------------------------------------


title: A Bizottság (EU) 2015/2115 irányelve (2015. november 23.) a játékokban található vegyi anyagokra vonatkozó egyedi határértékek elfogadása céljából a játékok biztonságáról szóló 2009/48/EK európai parlamenti és tanácsi irányelv II. melléklete C. függelékének a formamid tekintetében történő módosításáról (EGT-vonatkozású szöveg)

text:
               24.11.2015

               HU

               Az Európai Unió Hivatalos Lapja

               L 306/17

         A BIZOTTSÁG (EU) 2015/2115 IRÁNYELVE
   (2015. november 23.)
   a játékokban található vegyi anyagokra vonatkozó egyedi határértékek elfogadása céljából a játékok biztonságáról szóló 2009/48/EK európai parlamenti és tanácsi irányelv II. melléklete C. függelékének a formamid tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a játékok biztonságáról szóló, 2009. június 18-i 2009/48/EK európai parlamenti és tanácsi irányelvre (1) és különösen annak 46. cikke (2) bekezdésére,
   mivel:

               (1)

               Annak érdekében, hogy a gyermekek számára magas szintű védelem legyen biztosítható a játékokban használt vegyi anyagok okozta kockázatokkal szemben, a 2009/48/EK irányelv követelményeket határoz meg többek között az 1272/2008/EK európai parlamenti és tanácsi rendelet (2) értelmében rákkeltőnek, mutagénnek vagy reprodukciós toxicitásúnak minősülő vegyi anyagok (CMR-anyagok), valamint az allergén illatanyagok és bizonyos elemek tekintetében. A 2009/48/EK irányelv továbbá felhatalmazza a Bizottságot, hogy annak érdekében, hogy kellő mértékű védelmet lehessen biztosítani azon játékok esetében, amelyek használatakor a gyermekek különösen ki vannak téve a veszélyes anyagok hatásának, egyedi határértékeket állapítson meg a 36 hónaposnál fiatalabb gyermekek általi használatra szánt játékok és a szájba vehető játékok tekintetében. Elfogadásukat követően e határértékek bekerülnek a 2009/48/EK európai parlamenti és tanácsi irányelv II. mellékletének C. függelékébe.

               (2)

               Számos vegyi anyag esetében megállapításra került, hogy a jelenleg érvényes határértékek a rendelkezésre álló tudományos bizonyítékok alapján nem elég magasak, illetve egyes esetekben nincsenek is határértékek. Ezen anyagok tekintetében tehát az élelmiszerekre vonatkozó csomagolási követelményeket, valamint a játékok és az élelmiszerrel érintkező anyagok közötti különbségeket figyelembe véve egyedi határértékeket kell megállapítani.

               (3)

               A Bizottság létrehozta a játékok biztonságával foglalkozó szakértői csoportot, amelynek feladata, hogy a játékok biztonságával kapcsolatos jogalkotási javaslatok és szakpolitikai kezdeményezések előkészítése során tanácsokkal lássa el az Európai Bizottságot. A szakértői csoport vegyi anyagokkal foglalkozó alcsoportjának feladata az, hogy a játékokban felhasználható vegyi anyagok tekintetében adjon tanácsot a Bizottságnak.

               (4)

               A formamidot (CAS-szám: 75-12-7) többek között a műanyag- és polimergyártásban alkalmazzák elsősorban oldószerként, plasztizálószerként, valamint habosított műanyag előállításához használt habosító anyaghoz kapcsolódó anyagként (3). 2010-ben több tagállam is megállapította, hogy a habosított műanyagból készült játékokban, így például a szivacsos puzzle szőnyegekben formamid található, és felvetődött, hogy ez az anyag belélegzés útján káros lehet a gyermekek egészségére. Néhány tagállam szabályozási intézkedéseket vezetett be vagy fontolóra vette azok bevezetését.

               (5)

               A formamiddal kapcsolatos határozatainak meghozatalakor a vegyi anyagokkal foglalkozó alcsoport a francia Élelmiszer-biztonsági, Környezetvédelmi és Munkaügyi Ügynökség (ANSES) véleményét vette alapul. A véleményben szereplő ajánlás szerint a szivacsos puzzle szőnyegekből a levegőbe távozó formamid mennyiségét korlátozni kell, hogy az ne haladja meg a 20 μg/m3 értéket, amelyet az új szőnyegek értékesítését megelőzően, 28 nappal a kicsomagolást és gáztalanító kamrában való tárolást követően kell mérni az ISO 16000-6 és 16000-9 szabvány szerinti vizsgálati módszerrel (4), a termékekből és a terméktételekből való mintavételre alkalmas körülmények között.

               (6)

               A vegyi anyagokkal foglalkozó alcsoport ezenkívül egy olyan, 30 m3-es gyermekszoba esetét is vizsgálta, amelyben található szivacsos puzzle szőnyeg (1,2 m2, 720 g) és több más, habosított műanyagból készült játék (vagyis összesen legfeljebb 1 kg levegőnek kitett, habosított műanyagból készült játék). Ha a szóban forgó játékok anyagának formamidtartalma 200 mg/kg lenne, és az összes formamid távozna a levegőbe, az ilyen gyermekszoba levegője (0,5 h– 1 mértékű levegőcserével számolva) 28 nap múlva hozzávetőleg 20 μg/m3 formamidot tartalmazna.

               (7)

               A formamidot az 1272/2008/EK rendelet 1B. kategóriájú, reprodukciós toxicitást mutató anyagként sorolja be. A 2009/48/EK irányelv II. melléklete III. részének 4. pontja értelmében az 1B. kategóriájú, reprodukciós toxicitást mutató anyagokat – így a formamidot is – fel lehet használni játékokban, feltéve, hogy koncentrációjuk nem haladja meg az ezeket az anyagokat tartalmazó keverékek osztályozásánál megállapított releváns koncentráció szintjét, amely 2015. június 1. előtt 0,5 %, ami 5 000 mg/kg-nak felel meg (tartalomra vonatkozó határérték), 2015. június 1. után pedig 0,3 %, ami 3 000 mg/kg-nak felel meg (tartalomra vonatkozó határérték). A 2009/48/EK irányelvben jelenleg nem szerepel a formamidra vonatkozó kibocsátási határérték.

               (8)

               A fentiekre való tekintettel a vegyi anyagokkal foglalkozó alcsoport 2013. november 28-i ülésén azt javasolta, hogy a habosított műanyagból készült játékokhoz felhasznált anyagokból kibocsátott formamid mennyisége tekintetében a 2009/48/EK irányelv II. mellékletének C. függelékébe határérték kerüljön bevezetésre, amely határérték a kibocsátásvizsgálati eljárás megkezdését követő legfeljebb 28 nap után 20 μg/m3 legyen. 2015. február 18-i ülésén az alcsoport azt is javasolta, hogy legfeljebb 200 mg/kg-os formamidtartalom esetén (a legrosszabb expozíciós fogatókönyvből származtatott küszöbérték) nincs szükség kibocsátásvizsgálatra.

               (9)

               A formamidnak nincs olyan, élelmiszerrel érintkező anyagokat érintő felhasználása, amelyet figyelembe kell venni.

               (10)

               Az ezen irányelvben előírt intézkedések összhangban vannak a 2009/48/EK irányelv 47. cikkével létrehozott bizottság véleményével,

         ELFOGADTA EZT AZ IRÁNYELVET:
   1. cikk
   A 2009/48/EK irányelv II. mellékletének C. függeléke a következő bejegyzéssel egészül ki:

                  Anyag

                  CAS-szám

                  Határérték

                  „Formamid

                  75-12-7

                  20 μg/m3 (kibocsátási határérték) a habosított műanyagból készült játékok több mint 200 mg/kg formamidot (tartalmon alapuló küszöbérték) tartalmazó alapanyaga tekintetében végzett kibocsátásvizsgálat kezdete után legfeljebb 28 nappal.”

   2. cikk
   (1)   A tagállamok legkésőbb 2017. május 24-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
   Ezeket a rendelkezéseket a tagállamok 2017. május 24-től alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2015. november 23-án.

            a Bizottság részéről

            az elnök

         Jean-Claude JUNCKER

      (1)  HL L 170., 2009.6.30., 1. o.

      (2)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

      (3)  Francia Élelmiszer-biztonsági, Környezetvédelmi és Munkaügyi Ügynökség (ANSES): Vélemény a formamid fogyasztási cikkekben való alkalmazásáról és a formamid gyerekeknek szánt, szivacsos puzzle szőnyegekben való alkalmazásához kapcsolódó egészségügyi kockázatokról. Az ANSES véleménye, 2010-SA-0302. számú kérelem, 2011. július 4., 4. o.

      (4)  Kibocsátásvizsgálati eljárás 50 %-os relatív páratartalom mellett, 23 °C hőmérsékleten, légcsere: 0,5 h– 1, átlagos 30 m3-es helyiségben, a kibocsátást 1,2 m2 felületű szőnyegen mérve.